Source: http://www.ucps.sk/noveliziacia_sudcovskych_zakonov
Timestamp: 2020-02-18 03:19:04+00:00

Document:
UčPS - Novelizácia "sudcovských zákonov"
Novelizácia "sudcovských zákonov" NEPREČÍTANÉ
10.10.2011, JUDr. Peter Bellás
POJMY: nezávislosť,	súdna moc
V súlade so „sudcovskými zákonmi“, ktoré boli v poslednom období novelizované Národnou radou SR, ale aj zákonmi, ktoré Vláda SR oblasti súdnictva pripravuje požiadalo Združenie sudcov Slovenska z dôvodu obáv o zásah do nezávislosti súdnictva Medzinárodnú asociáciu sudcov a Európsku asociáciu sudcov o stanovisko k predmetným novelám zákonov.
Na základe uvedenej iniciatívy Združenia sudcov Slovenska bola dňa 4.9.2011 prijatá Rezolúciu Európskej asociácie sudcov O súlade noviel zákonov a navrhovaných noviel zákonov týkajúcich sa právnej úpravy postavenia sudcov v Slovenskej republike s medzinárodnými štandardami o sudcovskej nezávislosti.
Európska asociácia sudcov v rezolúcií uvádza obavy z narastajúceho vplyvu výkonnej moci nad súdnou mocou a poukazuje na medzinárodné dokumenty, ktoré je v predmetnej oblasti nevyhnutné dodržiavať, a ktoré sú podľa Európskej asociácie sudcov v rozpore s prijatými novelizovanými právnymi predpismi.
Medzi uvedené dokumenty patria napr.:
Odporúčanie CM/Rec (2010) 12 Výboru ministrov členským štátom o sudcoch: nezávislosť, efektivita a zodpovednosť
CCJE (2010) 3 Magna Carta sudcov (základné princípy)
Európsku chartu o štatúte sudcov
Rezolúciu ENCJ prijatú v Budapešti v máji 2008 o samospráve súdnej moci: Vyvážená nezávislosť a zodpovednosť
Európske združenie sudcov sa pri analýze zmien právnych predpisov zameralo hlavne na:
výber, menovanie a kariérny postup sudcov,
zloženia Súdnej Rady,
disciplinárne konania,
neoprávnená kritiku súdnej moci.
Po schválení uvedenej rezolúcie bola Združením sudcov Slovenska prijatá Výzva Združenia sudcov Slovenska k dodržiavaniu medzinárodných štandardov a ústavných princípov Slovenskej republiky pri uskutočňovaní legislatívnych zmien týkajúcich sa fungovania súdnej moci v Slovenskej republike, v ktorej žiada výkonnú a zákonodarnú moc Slovenskej republiky, „aby vyvinuli maximálne úsilie na odstránenie nesúladu prijatých noviel tzv. „sudcovských zákonov“ s uvedenými medzinárodnými štandardmi a Ústavou Slovenskej republiky, v rámci prebiehajúceho legislatívneho procesu o ich ďalších novelách zohľadňovali pripomienky odbornej sudcovskej verejnosti a aby pri realizácii reformy súdnej moci rešpektovali Združenie sudcov Slovenska a súdnu moc ako rovnocenného partnera a priznali jej postavenie, ktoré jej v demokratickom právnom štáte, v súlade s princípom trojdelenia štátnej moci prináleží.
Na predmetnú výzvu reagovala vyhlásením aj nezávislá sudcovská iniciatíva Za otvorenú justíciu, podľa ktorej vychádzala rezolúcia z „nesprávnych informácií o súčasných legislatívnych zmenách v slovenskom súdnictve.“
Súčasne bol dňa 12.4.2011 na Ústavnom súde SR podaný návrh skupiny poslancov, ktorého obsahom bol súlad ustanovení § 11, § 12 ods. 1, § 14 ods. 2, § 28 ods. 1, 2, 6 a 7, § 29, § 31 ods. 1 písm. c), § 151p, § 151q, § 151r, § 151u ods. 1 a 2 zák. č. 385/2000 Z. z. o sudcoch a prísediach a o zmene a doplnení niektorých zákonov v znení zák. č. 33/2011 Z. z. a v znení zák. č. 100/2011 Z. z.; § 36a ods. 3 zák. č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení zák. č. 33/2011 Z. z.; § 37 ods. 5, § 38 ods. 5, § 71 ods. 1 písm a), § 82a ods. 2, 5, § 101c zák. č. 757/2004 Z. z. o súdoch a o zmene a doplnení niektorých zákonov v znení zák. č. 33/2011 Z. z. s Ústavou SR a Dohovorom; ust. Čl. I. bod 45 zák. č. 33/2011 Z. z., ktorým sa mení a dopĺňa zák. č. 385/2000 Z. z. s čl. 1 ods. 1, čl. 12 ods. 1, čl. 13 ods. 3, čl. 30 ods. 4, čl. 141 ods. 1 a čl. 144 ods. 1 ústavy; návrh na pozastavenie účinnosti.
Uznesenie Ústavného súdu SR o prijatí
Podanie - zmena a doplnenie návrhu

References: § 11
 § 12
 § 14
 § 28
 § 29
 § 31
 § 151
 § 151
 § 151
 § 151
 § 36
 § 37
 § 38
 § 71
 § 82
 § 101
 čl. 1
 čl. 12
 čl. 13
 čl. 30
 čl. 141
 čl. 144